**ОПШТИНА БЕРАНЕ**

**П Р Е Д Л О Г**

**ОДЛУКЕ О ДАВАЊУ САГЛАСНОСТИ ЗА РАСКИД УГОВОРА О СПОНЗОРСТВУ И УПРАВЉАЊУ ФУДБАЛСКИМ КЛУБОМ „БЕРАНЕ“ БЕРАНЕ БРОЈ 01-018/22-1600 ОД 09.08.2022. ГОДИНЕ**

**Беране, септембар 2025. године**

На основу члана 38 став 1 тачка 2 Закона о локалној самоуправи („Службени лист Црне Горе“, бр. 2/18, 34/19, 38/20, 50/22, 84/22, 81/25 и 98/25) и члана 39 Статута општине Беране („Службени лист Црне Горе-Општински прописи“, бр. 42/18), Скупштина општине Беране, на сједници одржаној дана \_\_.\_\_. 2025. године, донијела је

**О Д Л У К У**

**О ДАВАЊУ САГЛАСНОСТИ ЗА РАСКИД УГОВОРА О СПОНЗОРСТВУ И УПРАВЉАЊУ ФУДБАЛСКИМ КЛУБОМ „БЕРАНЕ“ БЕРАНЕ БРОЈ 01-018/22-1600 ОД 09.08.2022. ГОДИНЕ**

**Члан 1**

Даје се сагласност за раскид Уговора о спонзорству и управљању Фудбалским клубом „Беране“ Беране, закључен дана 09.08.2022. године заведен под бројем 01-018/22-1600, између уговорних страна општине Беране, Фудбалског клуба „Беране“ Беране и доо „Niagara Sports Company“ Беране.

**Члан 2**

Овлашћује се председник општине Беране да због неиспуњавања уговорних обавеза, једностраном писаном изјавом раскине Уговор са доо „Niagara Sports Company“ Беране.

**Члан 3**

Одлука ступа на снагу даном објављивања у „Службеном листу Црне Горе – Општински прописи“.

**СКУПШТИНА ОПШТИНЕ БЕРАНЕ**

Број : 02-016/25-\_\_\_\_\_ **ПРЕДСЈЕДНИЦА СКУПШТИНЕ**

Беране, \_\_\_\_\_\_\_\_\_\_ 2025 године **Вида Ивановић**

***О б р а з л о ж е њ е***

1. **Правни основ за доношење Одлуке:**

Правни основ за доношење ове Одлуке садржан је у члану 27 став 1 тачка 13 Закона о локалној самоуправи којим је предвиђено да Општина у складу са законом и другим прописима ствара услове за развој и унапређење спорта дјеце, омладине и грађана, као и развијање међуопштинске спортске сарадње, те члану 38 став 1 тачка 2 истог Закона који предвиђа да скупштина доноси прописе и друге опште акте.

Статутом општине Беране члан 39 предвиђено је да у вршењу послова из своје надлежности Скупштина доноси Статут општине, пословник, одлуке, рјешења, закључке, повеље, препоруке, планове, програме и друге акте.

Чланом 6 Статута Фудбалског клуба „Беране“ предвиђено је, између осталог, да је право и обавеза оснивача да штити интересе клуба и обезбеди све потребне материјалне и друге услове за рад.

Чланом 119 Закона о облигационим односима предвиђено је да у двострано обавезним уговорима, кад једна страна не испуни своју обавезу, друга страна може да, ако није шта друго одређено, захтева испуњење обавеза или, под условима предвиђеним законом раскине уговор простом изјавом, ако раскид уговора не наступа по самом закону, а у сваком случају има право на накнаду штете.

Члан 9. 2 преметног Уговора предвиђа да се уговор може раскинути писаним споразумом Пвре и Треће уговорне стране или једностарном писаном изјавом Прве и Треће уговорне стране у случају неиспуњавања обавеза Прве и Треће уговорне стране по основу закљученог уговора.

1. **Разлози за доношење Одлуке:**

Општина Беране, Фудбалски клуб „Беране“ Беране и привредно друштво „Niagara Sports Company" Беране дана 09.08.2022. године, закључили су уговор о спонзорству и управљању Фудбалским клубом „Беране“ Беране, заведен под бројем 01-018/22-1600, којим су регулисана међусобна права и обавезе уговарача.

Обавезе уговорне стране доо „Niagara Sports Company" Беране прописане су детаљно чланом 7 Уговора, по ком је обавеза ове уговорне стране да омогући несметано функционисање ФК „Беране“ са финансијског и организационог аспекта, те да обезбеди потребне људске ресурсе, као и сва недостајућа финансијска средства, без обзира на њихов износ. Уговорено је да годишњи финансијски улог не буде мањи од улога Прве уговорне стране (Општине Беране), уз обавезу издавања бланко соло мјенице за сваку такмичарску годину, која се може замијенити адекватном банкарском гаранцијом, наплативом на први позив Општине.

Скупштина општине Беране није прихватила Извештај о раду ФК Беране за период 09.08-31.12.2022. године и извештај о раду за 2023. годину, због лоше остварених резултата у такмичарским сезонама за извештајни период. Из тих разлога, Скупштина општине Беране закључком 02-016/24-391 од 23.04.2024. године, обавезала је Председника да покрене поступак за преиспитивање Уговора о спонзорству и управљању ФК“ Беране“ Беране или евентуално покрене процедуру за раскид уговора.

Како уговорна страна доо „Niagara Sports Company" није испунила уговорне обавезе из члана 7 Уговора, стекли су се услови за једнострани раскид предметног Уговора.

Из разлога заштите интереса фудбалског клуба „Беране“ чији је оснивач Општина Беране, као и интереса Општине предлажем да се одлука донесе по хитном поступку и ступи на снагу даном објављивања у Службеном листу Црне Горе-општински прописи.

Сходно изложеном, предлажем одборницима да одлуку усвоје као у тексту предлога.